Bialovežos apskritis

Apie dabartinį Lenkijos valsčių žr. Bialovežos valsčius.

Bialovežos apskritis () – 1920-1922 m. šiaurės rytų Lenkijoje, Balstogės vaivadijoje egzistavusi apskritis. Apskrities centras buvo Bialovežos miestas.

 Istorija 

Apskritis įkurta 1920 m. gruodžio 12 d. iš Pružanų apskrities 3 valsčių ir Bresto apskrities 4 valsčių.Dz. Urz. ZTPiE z 1920 r. Nr 5, poz. 43 Didžiausia gyvenvietė buvo Narevka su 1205 gyventojais. 1921 m. vasario 19 d. Dzmitrovičų, Dvarcų, Polovcų ir Viarchovičų priskirti Bresto apskričiai. 1922 m. rugpjūčio 1 d. apskritis buvo panaikinta, likę 3 valsčiai prijungti prie Bielsko apskrities.

 Suskirstymas 

Apskričiai įvairiu metu priklausė 7 valsčiai:

 Lietuviškai  Lenkiškai  Laikotarpis  Centras Bialovežos valsčius  Białowieża  1920–1922  Bialoveža Dzmitrovičų valsčius  Dmitrowicze  1920–1921  Dzmitrovičai Dvarcų valsčius  Dworce  1920–1921  Dvarcai Masevo valsčius  Masiewo  1920–1922  Masevas Polovcų valsčius  Połowce  1920–1921  Polovcai Suchopalės valsčius  Suchopol  1920–1922  Suchopalė Viarchovičų valsčius  Wierzchowice  1920–1921  Viarchovičai

Tautinė ir religinė sudėtis

Pagal 1921 m. gyventojų surašymą apskrityje gyveno 17 879 gyventojai, kurių tautinė ir religinė sudėtis atrodė taip:1921 m. gyventojų surašymo duomenys (lenk.) 

 Gudai - 8921 (49,9%);
 Lenkai - 7955 (44,5%);
 Žydai - 841 (4,7%);
 Rusai - 117 (0,7%); 
 Rusėnai - 36 (0,2%);
 Vokiečiai - 5;
 Estai - 2;
 Armėnai - 1;
 Slovakai - 1. Stačiatikiai - 14058 (78,6%);
 Katalikai - 2363 (13,2%);
 Judėjai - 1349 (7,5%);
 Protestantai - 106 (0,6%); 
 Musulmonai - 2.

Šaltiniai

Kategorija:Bialovežos valsčius